open-index/open-wikipedia-markdown huggingface dataset:
কর্স

**কর্স** (; , ; ; , ) ভূমধ্যসাগরের একটি দ্বীপ এবং ফ্রান্সের শাসনাধীন একটি রেজিওঁ বা প্রদেশ। দক্ষিণে ইতালির সার্দিনিয়া দ্বীপ থেকে এটি বোনিফাসিও প্রণালী দ্বারা বিচ্ছিন্ন। কর্সের প্রধান শহরগুলি হল আজাক্সিও, বাস্তিয়া, কর্তে, সার্তেন, কাল্‌ভি, বোনিফাসিও, লিল-রুস এবং পোর্তো-ভেচিও। দ্বীপটি দুইটি দেপার্ত্যমঁ - ও-কর্স এবং কর্স-দ্যু-সুদ-এ বিভক্ত।

কর্স দ্বীপটির আয়তন প্রায় ৮,৬৮০ বর্গকিলোমিটার। এর অভ্যন্তরভাগ পর্বতময়; এর সর্বোচ্চ শৃঙ্গ সাঁতো-র উচ্চতা সমুদ্রসমতল থেকে ২,৭১০ মিটার। উপকূলভাগ শিলাময় এবং পশ্চিম উপকূল বেশ ভগ্ন। পূর্বের উপকূলীয় সমভূমিতে প্রচুর জলাভূমি ও লেগুন আছে। পর্বতগুলি থেকে বহু ক্ষুদ্র নদী নিচে নেমে এসেছে। এদের মধ্যে গোলো নদী এবং তাভিনিয়ানো নদী বৃহত্তম। এখানে প্রায় আড়াই লক্ষ লোক বাস করে।

## অর্থনীতি
কর্স দ্বীপে সীমিত সংখ্যক খামার এবং শিল্পকারখানা আছে। এখানে আঙুর, গম, জলপাই, সবজি এবং লেবু জাতীয় ফল ফলানো হয়। ভেড়া ও ছাগল পালন করা হয় এবং পনির তৈরি করা হয়। বনভূমিগুলি অনেকাংশে উজাড় হয়ে গেলেও এখনও এগুলি চেস্টনাট, কাঠ ও কর্কের যোগান দেয়। এছাড়া মৎস্যশিকার, ওয়াইন তৈরি, অ্যান্টিমনি ও অ্যাসবেস্টসের খনি, গ্রানাইট ও মর্মর পাথর কেটে বের করা, ট্যানিক অ্যাসিড তৈরি, ইত্যাদি অর্থনৈতিক কর্মকাণ্ড এখানে প্রচলিত।

রাজনৈতিকভাবে ফ্রান্সের অংশ হলেও কর্সের সাথে ইতালির ঘনিষ্ঠ সম্পর্ক ছিল। ইতালির মত গোত্রে গোত্রে ও পরিবারে পরিবারে রক্তাক্ত বিবাদের রীতি এখানেও আগে প্রচলিত, তবে এখন তা অনেক কমে গেছে।

## তথ্যসূত্র

## বহিঃসংযোগ

*  
* 
*  
*  
* 
* 
* 
* 
* 
* 
* 

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:ভূমধ্যসাগরীয় দ্বীপ
বিষয়শ্রেণী:দক্ষিণ ইউরোপ
ফ্রঁশ্‌-কোঁতে

**ফ্রঁশ-কোঁতে** (ফরাসি ভাষায় Franche-Comté; ফ্রাংকো-প্রোভঁসাল ভাষায়: Franche-Comtât) পূর্ব ফ্রান্সের একটি রেজিওঁ বা প্রদেশ। এটি দু, জুরা, ওত-সোন, এবং তেরিতোয়ার দ্য বেলফর নামের দেপার্ত্যমঁগুলি নিয়ে গঠিত। এখানে প্রায় ১২ লক্ষ লোকের বাস। 

ঐতিহাসিক শহর ব্যজঁসোঁ ফ্রঁশ-কোঁতে প্রদেশের রাজধানী। এছাড়া বেলফর, মোঁবেলিয়ার, দোল, ভ্যজুল, আর্বোয়া এবং লোঁস-ল্য-সোনিয়ে অন্যতম প্রধান শহর।

## তথ্যসূত্র

## বহিঃসংযোগ

* Conseil régional de Franche-Comté  Official website
* Franche-Comté directory search engine

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:অসম্পূর্ণ
ইল্‌-দ্য-ফ্রঁস (অঞ্চল)

থাম্ব|"'''ইল্‌-দ্য-ফ্রঁস'''" এর মানচিত্র

**ইল্‌-দ্য-ফ্রঁস** (), আক্ষরিক অর্থে "ফ্রান্সের দ্বীপ", ফ্রান্সের একটি ঐতিহাসিক অঞ্চল এবং প্রাক্তন প্রদেশ। এটি ফ্রান্সের রাজধানী প্যারিসের চারপাশ ঘিরে অবস্থিত। মধ্যযুগে ইল-দ্য-ফ্রঁস এলাকাটি কাপে (Capet) পরিবারের জমিদারির একটি অংশ ছিল। ৯৮৭ সালে হিউ কাপে (Hugh Capet) ফ্রান্সের রাজা নির্বাচিত হলে কাপে পরিবার ফ্রান্সের রাজপরিবারে পরিণত হয়। ১৫শ শতক থেকে ১৮শ শতকের শেষভাগ পর্যন্ত ইল-দ্য-ফ্রঁস ফ্রান্সের একটি আলাদা প্রদেশ ছিল। ফরাসি বিপ্লবের পর এটিকে একাধিক প্রশাসনিক দেপার্ত্যমঁ-তে ভাগ করা হয়।

ভারত মহাসাগরের মরিশাস দ্বীপটিকেও অতীতে ইল-দ্য-ফ্রঁস নামে ডাকা হত।

১ জানুয়ারী ২০২৩-এ সরকারি আনুমানিক জনসংখ্যা ১২,২৭১,৭৯৪ জন বাসিন্দা ছিল।

## তথ্যসূত্র

## বহিঃসংযোগ

* Econovista, The interactive economic map of Paris Region
* Regional Council of Île-de-France 

* 


বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:ফ্রান্সের প্রাক্তন প্রদেশ
বিষয়শ্রেণী:প্যারিসের ইতিহাস
লংগ্‌দক-রুসিয়্যোঁ

**লংগ্‌দক-রুসিইওঁ** () ফ্রান্সের ২৬টি রেজিওঁ বা প্রদেশের একটি। রেজিওঁটি ফ্রান্সের দক্ষিণ কোণায় অবস্থিত। এর সীমান্তে ফ্রান্সের প্রোভঁস-আল্প-কোত দাজুর, রোন-আল্প, ওভের্ন ও মিদি-পিরেনে এবং স্পেন, অ্যান্ডোরা ও ভূমধ্যসাগর অবস্থিত। রেজিওঁটি পাঁচটি দেপার্ত্যমঁ (départment) নিয়ে গঠিত; এগুলি হল ওদ, গার, এরো, লজের এবং পিরেনে-ওরিয়ঁতাল।

## তথ্যসূত্র

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
ওত্‌-নর্‌মঁদি

থাম্ব|ফ্রান্সের রৌয়েনে অবস্থিত Conseil Régional de Haute-Normandie
**ওত্‌-নর্‌মঁদি** (, ) বা ঊর্ধ্ব-নরমঁদি ফ্রান্সের ২৬টি রেজিওঁ-র একটি ১৯৫৬ সালে প্রাক্তন নরমঁদি অঞ্চলকে ভেঙে দিয়ে বাস-নরমঁদির সাথে এই রেজিওঁটি গঠন করা হয়।

## তথ্যসূত্র

## বহিঃসংযোগ

* Official website

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:১৯৫৬-এ প্রতিষ্ঠিত রাষ্ট্র ও অঞ্চল
রোডস এর মূর্তি

thumb|গ্রোলিয়ের সমাজের ১৯১১ সালে প্রকাশিত ''বুক অব নলেজ'' থেকে নেয়া রোডসের মূর্তি
thumb|250px|শিল্পীর চোখে রোড্‌স দ্বীপের মূর্তির কাল্পনিক চিত্র

এজিয়ান সাগরে অবস্থিত সর্ববৃহৎ দ্বীপটির নাম রোডস। খ্রিস্টপূর্ব ২৮০ অব্দে এই দ্বীপে নির্মিত হয় এক বিশাল মূর্তি। এতে সময় লাগে ১২ বছর। এই মূর্তি দুই স্তরে বিভক্ত। প্রথম স্তরটি ছিল ৪০ মেট্রিক টন ওজন বিশিষ্ট পাথরের ভিত্তি। এই ভিত্তির অপ্রে তৈরি হয়েছে মূর্তির মূল কাঠামো। মূর্তিটি তৈরি করা হয়েছিল তামা দিয়ে, প্রয়োজন সাপেক্ষে কিছু লোহাও ব্যবহার করা হয়েছিল। ব্যবহৃত তামার ওজন ছিল ২৫০ মেট্রিক টন। এর উচ্চতা ছিল ১২০ ফুট। খ্রিস্টপূর্ব ২২৮ অব্দে এক প্রলংকরী ভূমিকম্পে মূর্তিটির এক পা ভেঙ্গে যায়। ষষ্ঠ শতাব্দীর মাঝামাঝি সারাসিন জাতি রোডস দ্বীপ দখল করে মূর্তিটি ধ্বংস করে দেয়।

বিষয়শ্রেণী:প্রাচীন সপ্তাশ্চর্য
প্রোভঁস-আল্প-কোত দাজ্যুর

**প্রোভঁস-আল্প-কোত দাজ্যুর** (; ) বা পিএসিএ হচ্ছে ফ্রান্সের ২২টি রেজিওঁর একটি।

দক্ষিণ পূর্ব ফ্রান্সে এটির মোট ছয়টি দেপার্ত্যমঁ রয়েছে। এর পূর্ব দিকে রয়েছে ইতালীয় সীমান্ত, এবং দক্ষিণে ভূমধ্যসাগর ও মোনাকো অবস্থিত। এছাড়া এর উত্তর দিকে রয়েছে ফ্রান্সের রোন-আল্প, এবং পশ্চিমে রয়েছে লংগ্‌দক-রুসিয়্যোঁ। রোন নদীর মাধ্যমে এটির পশ্চিম অংশের সীমান্ত নির্ধারিত হয়েছে।

অর্থনৈতিক দিক থেকে প্রোভঁস-আল্প-কোত দাজ্যুর ফ্রান্সের তৃতীয় বৃহত্তম অর্থনীতি। এর আগে রয়েছে ইলে-দে-ফ্রঁস ও রোন-আল্প। ২০০৬ সালের এর জিডিপির পরিমাণ ছিলো ১,৩০,১৭৮ মিলিয়ন ইউরো। যা গড় করলে মাথাপিছু জিডিপির পরিমাণ দাঁড়ায় ২৭,০৯৫ ইউরো।

## মূল জনগোষ্ঠী
এই রেজিওঁর সর্ববৃহৎ শহরগুলো হচ্ছে মার্সেইলি, নিস, ও তুলন, অ্যাক্স-এন-প্রোভঁস। ১৯৯৯ সালের আদমশুমারি অনুযায়ী প্রত্যেকটি শহরের জনসংখ্যাই ১ লক্ষের ওপর। নিসের মেট্রোপলিটান অঞ্চল হচ্ছে এই রেজিওঁর সবচেয়ে ধনী অঞ্চল।

## তথ্যসূত্র

## বহিঃসংযোগ
* Conseil régional Provence-Alpes-Côte d'Azur Official website
* NotreProvence.fr  Discover the Provence on NotreProvence.fr (fr)
* FranceSouth.com Provence-Alpes-Côte d'Azur Guide

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
রোন্‌-আল্প

**রোন্‌-আল্প** (ফরাসি উচ্চারণ: [ron.alp] ফ্রান্সের ২৭-টি প্রদেশের একটি। এটি দেশটির দক্ষিণ-পূর্ব দিকে অবস্থিত। অঞ্চলটির নামকরণ করা হয়েছে Rhone নদী আর Alpes পর্বতমালার নামানুসারে। এর রাজধানী লিও ফ্রান্সের দ্বিতীয় বৃহত্তম শহর (প্যারিস-এর পরে)।

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
গুয়াদলুপ

**গুয়াদলুপ** () উত্তর আমেরিকায় পূর্ব ক্যারিবীয় সাগরে অবস্থিত দ্বীপপুঞ্জ ও ফ্রান্সের একটি সামুদ্রিক দেপার্ত্যমঁ।

## তথ্যসূত্র

## বহিঃসংযোগ
### সরকার
* Préfecture de la région Guadeloupe —Official site of the prefecture of Guadeloupe (in French)
* Région Guadeloupe —Official site of the Regional Council of Guadeloupe

#### ভ্রমণ
* Les Îles de Guadeloupe—Official site of the Guadeloupe Islands Tourism Board

* Travel Pages – Guadeloupe
* Office du Tourisme de Marie-Galante—Official site of the Tourist Board of Marie-Galante
* Office du Tourisme du Moule—Official site of the Tourist Board of Le Moule
* Guadeloupe Islands —site of the Guadeloupe Islands Tourism Board
* Bouillante—site of Bouillante Tourism Board
* Guadeloupe—Guadeloupe Islands Tourism Board
* Guadeloupe West Islands—Guadeloupe West Islands

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:ক্যারিবীয় নির্ভরশীল অঞ্চল
বিষয়শ্রেণী:লিওয়ার্ড দ্বীপ (ক্যারিবীয়)
বিষয়শ্রেণী:ক্ষুদ্রতর আন্তিলীয় দ্বীপপুঞ্জ
বিষয়শ্রেণী:দ্বীপ রাষ্ট্র
বিষয়শ্রেণী:১৭৬৩-এ উত্তর আমেরিকায় বিলুপ্ত
বিষয়শ্রেণী:৪র্থ শতাব্দীতে প্রতিষ্ঠিত জনবহুল স্থান
মার্তিনিক

**মার্তিনিক** () হচ্ছে পূর্ব ক্যারবীয় সাগরের ছোট এন্তিলিসে অবস্থিত ফ্রান্সের একটি সামুদ্রিক দ্বীপ যার আয়তন  এবং ২০২৪ সালে জনসংখ্যা ৩৪৯,৯২৫ জন।

## তথ্যসূত্র

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:পূর্ব ক্যারিবীয় রাষ্ট্রগুলির সংস্থার সদস্য রাষ্ট্র
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:ক্যারিবীয় নির্ভরশীল অঞ্চল
বিষয়শ্রেণী:দ্বীপ রাষ্ট্র
বিষয়শ্রেণী:ফ্রান্সের দ্বীপ
বিষয়শ্রেণী:উইন্ডওয়ার্ড দ্বীপ
রেউনিওঁ

**রেউনিওঁ** () ফ্রান্সের একটি সামুদ্রিক দেপার্ত্যমঁ (জেলা)। এটি ভারত মহাসাগরে মাদাগাস্কার দ্বীপের পূর্বে অবস্থিত একটি আগ্নেয় দ্বীপ, যার আয়তন প্রায় ২৫০০ বর্গকিলোমিটার। অঞ্চলটির জাতীয় সঙ্গীত হলো "পতিত ফ্লর এমে"। সাঁ-দ্যনি নগরী দ্বীপটির প্রশাসনিক কেন্দ্র।

## আরও দেখুন

## তথ্যসূত্র

## বহিঃসংযোগ
;সরকারী
* General Council web site
* Régional council web site

; সাধারণ তথ্য
* 
* 
* History of Reunion
* 

; Fauna and flora
* Scientific research application on the nature reserve of Mare-Longue (THERESIEN project)
* Flora - Botanic garden - Rain forest (Photogallery)

; পর্যটন
* Island of Reunion 
* Tourism Reunion
* A guide to Reunion Island in English

; Other
* Your Travel Guide: Reunion Island
* Map of Reunion island
* Web Site

বিষয়শ্রেণী:রেউনিওঁ
বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:দ্বীপ রাষ্ট্র
বিষয়শ্রেণী:পূর্ব আফ্রিকার রাষ্ট্র
বিষয়শ্রেণী:দক্ষিণ-পূর্ব আফ্রিকার রাষ্ট্র
বিষয়শ্রেণী:প্রাক্তন ফরাসি উপনিবেশ
বিষয়শ্রেণী:আফ্রিকায় ফরাসি উপনিবেশ
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:ভারত মহাসাগরের দ্বীপ রাষ্ট্র
বিষয়শ্রেণী:১৯৪৬-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৪৬-এ আফ্রিকায় প্রতিষ্ঠিত
হ্যালিকারনেসাসের সমাধি মন্দির

thumb|300px|হ্যালিকারণেসাসের সমাধি মন্দিরের কাল্পনিক চিত্র

**হ্যালিকারণেসাসের সমাধি মন্দির** () খ্রিস্টপূর্ব ৩৫০ অব্দে তুরস্কের দক্ষিণ-পশ্চিম কোনে অবস্থিত কারিয়া রাজ্যে নির্মিত হয়েছিল এই সমাধি স্তম্ভ। ১৩৫ ফুট উচ্চতা বিশিষ্ট মন্দিরটি তৈরি হয়েছিল সম্পূর্ণ মর্মর পাথরে। এটি তিন স্তরে বিভক্ত ছিল। প্রথম স্তরে আয়তাকার বিশাল এক প্রস্তর ভিত্তি। দ্বিতীয় স্তরে ছিল ৩৮টি থাম, যার প্রতিটির উচ্চতা ছিল ৫৬ ফুট। তৃতীয় স্তরটি ছিল সোজা ঊর্ধ্বাকাশে উঠে যাওয়া বিশালাকৃতির পিরামিড আকারের গম্বুজ। গম্বুজের উচ্চতা ছিল ৫০ ফুট। এটি ছিল মার্বেল পাথরের। গ্রিক বীর আলেকজান্ডার তুরস্ক আক্রমণের সময় এই মন্দিরটি ধ্বংস করে দেন।

বিষয়শ্রেণী:প্রাচীন সপ্তাশ্চর্য
বিষয়শ্রেণী:১৪৯৪-এ বিলুপ্ত
বিষয়শ্রেণী:হাখমানেশি সাম্রাজ্যের প্রত্নতত্ত্ব
বিষয়শ্রেণী:তুরস্কের সমাধিসৌধ
বিষয়শ্রেণী:১৮৫৭-এর প্রত্নতাত্ত্বিক আবিষ্কার
আর্ক দ্য ত্রিয়োম্‌ফ

থাম্ব|260পিক্সেল|আর্ক দ্য ত্রিয়োম্‌ফ

**আর্ক দ্য ত্রিয়োম্‌ফ** ( "বিজয় খিলান") এটি প্যারিসের তথা ফ্রান্সের একটি বিখ্যাত স্মৃতিসৌধ যা অভিজাত এবং বিখ্যাত শঁজেলিজে মহারাস্তার পশ্চিম প্রান্তে এবং প্লাস দ্য লেতোয়াল ("তারকা চত্বর"; ১২ রাস্তার মিলনস্থল) এর কেন্দ্রে অবস্থিত। এর একদিকে রয়েছে বিখ্যাত লুভ মিউজিয়াম অন্যপাশে ফ্রান্সের আর্থিক প্রতিষ্ঠানগুলো। এটির উচ্চতা ৫১ মিটার (১৬৫ ফুট) এবং প্রস্থ ৪৫ মিটার। স্মৃতিস্তম্ভটি পুরাতন প‌্যারিস এবং নতুন প‌্যারিসের সংযোগস্থল। দর্শনার্থীরা প্রতিদিন সকাল 10:00 টা থেকে আর্ক ডি ট্রায়মফে দেখতে পারেন। 10.30 pm থেকে।

এর নির্মাণকাজ রাজা লুই-ফিলিপ-এর রাজত্বকালে (১৮৩৩-১৮৩৬) শেষ হয়।

## চিত্র প্রদর্শনী

Image:Arc de Triomphe de lÉtoile, Paris 7 June 2012.jpg|প্লাস দ্য লেতোয়াল
Image:Paris Arc de Triomphe de l'Étoile Grabmal des Unbekannten Soldaten 2.jpg|অজানা সৈনিকের সমাধি
Image:Arc Triomphe at night, 21 October 2007.jpg|আর্ক দ্য ত্রিয়োম্‌ফ
Image:Arc de triomphee.jpg|ভেতরের দেয়াল



Image:ArcTriompheParis.jpg|আর্ক দ্য ত্রিয়োম্‌ফ থেকে তোলা প্যারিসের ছবি; ডানে আইফেল টাওয়ার


## তথ্যসূত্র

## বহিঃসংযোগ
http://maps.google.co.uk/maps?ll=48.873611,2.295&spn=0.008592,0.005932&t=k
স্যাটেলাইট থেকে আর্ক দ্য ত্রিয়োম্‌ফ-এর দৃশ্য (গুগল ম্যাপ)।

## টীকা

বিষয়শ্রেণী:প্যারিস
নোত্র্‌ দাম দ্য পারি

**নোত্র্‌ দাম দ্য পারি** (, সংক্ষেপে **নোত্র্‌ দাম**, অর্থাৎ "কুমারী মেরি গির্জা")  ফ্রান্সের রাজধানী প্যারিস শহরে অবস্থিত একটি ক্যাথেড্রাল (খ্রিস্টান ধর্মপাল তথা বিশপের আসনবিশিষ্ট গির্জা)। এই রোমান ক্যাথলিক গির্জাটি বর্তমানে প্যারিসের মহাধর্মপালের (আর্চবিশপ) অধীনে রয়েছে। গির্জাটি প্যারিস শহরের ৪র্থ আরোঁদিসমঁ বা প্রশাসনিক পৌরবিভাগের অভ্যন্তরে পড়েছে। ভৌগোলিকভাবে এটি প্যারিসের কেন্দ্রস্থলে সেন নদীতে অবস্থিত ইল দ্য লা সিতে নামক ক্ষুদ্র একটি দ্বীপের পূর্বভাগে অবস্থিত। গির্জাটির পশ্চিমমুখী অংশটির সামনে রয়েছে উন্মুক্ত জঁ-পল চত্বর।

## নির্মাণের ইতিহাস
বিশপ মোরিস দ্য সুলির উদ্যোগে ১১৭৩ খ্রিষ্টাব্দে গির্জাটির নির্মাণ কাজ শুরু হয়। প্রায় দুইশত বছর ধরে এর নির্মাণ কাজ চলে এবং চতুর্দশ শতকের মাঝামাঝি ১৩৪৫ খ্রিষ্টাব্দে এর নির্মাণকাজ সমাপ্ত হয়। এ কারণে ভবনটির নির্মাণশৈলী সবজায়গায় অভিন্ন রূপ নয়। তবে প্রধানত এটি গোথিক স্থাপত্যশৈলীতে নির্মিত একটি ভবন। পরবর্তীতে ১৮৪৪ থেকে ১৮৬৪ খ্রিষ্টাব্দ পর্যন্ত স্থপতি ভিওলে-ল্য-দুকের অধীনে ক্যাথেড্রালটিকে পুনরুদ্ধার ও সংস্কার করা হয়। ২০১৩ খ্রিষ্টাব্দে আড়ম্বরের সাথে ভবনটির ৮৫০তম জন্মদিন পালন করা হয়।

## ঐতিহাসিক গুরুত্ব
দীর্ঘকাল প্যারিসের সবচেয়ে উঁচু ভবন হিসেবে নোত্র্‌-দাম-এর প্রসিদ্ধি ছিল। ১৮৩১ সালে এটি প্যারিসের সবচেয়ে উঁচু ভবন ছিল ভিক্তর উগোর উপন্যাস *নোত্র্‌ দাম দ্য পারি*-তে ভবনটিকে কেন্দ্রীয়  ভূমিকা দেওয়া হয়েছে। অভিষেককালে ফ্রান্সের রাজা ও সম্রাটদের এই গির্জাতেই শপথ পড়ানো হত। আধুনিক ফ্রান্সের অনেক রাষ্ট্রপতির যেমন শার্ল দ্য গল, জর্জ পোঁপিদু, ফ্রঁসোয়া মিতেরঁ প্রমুখের শেষকৃত্য এই গির্জাতেই অনুষ্ঠিত হয়।

## পর্যটন
গগনস্পর্শী উচ্চতা ও নান্দনিক স্থাপত্যশৈলীর জন্য নোত্র্‌-দাম গির্জাটি পর্যটকদের কাছে বিশেষভাবে আকর্ষণীয়। এটি প্যারিস নগরী, ফ্রান্স, এমনকি সমগ্র ইউরোপের পর্যটকদের কাছে সর্বাধিক জনপ্রিয় ক্যাথেড্রাল। প্রতি বছর ২ কোটি লোক এটি দেখতে আসে এবং প্রায় ১ কোটি ৪০ লক্ষ পর্যটক গির্জার অভ্যন্তরে প্রবেশ করে। এ গির্জায় প্রবেশের জন্য পর্যটকদের কোনরূপ দর্শনী দিতে হয় না।

## অগ্নিকাণ্ড
২০১৯ সালের ১৫ই এপ্রিল সোমবার সন্ধ্যায় নোত্‌র্‌ দাম গির্জাটি অগ্নিকাণ্ডের শিকার হয়। সেসময় প্রায় ৬০ লক্ষ ইউরো খরচ করে এই ক্যাথিড্রালের ছাদে রক্ষণাবেক্ষণের কাজ চলছিল। সেখান থেকে আগুন লাগতে পারে বলে প্রাথমিকভাবে মনে করা হয়। অগ্নিকাণ্ডের ফলে গির্জার ওক গাছের কাঠে নির্মিত মোচাকৃতি চূড়া ও ছাদ সম্পূর্ণ পুড়ে ধ্বংস হয়ে নিচে পড়ে যায়। পুড়ে যাওয়া অংশগুলি ১৩শ শতকের দিকে নির্মাণ করা হয়েছিল। তবে ভবনের পাথরে নির্মিত সম্মুখভাগ ও মূল কাঠামোটি মোটামুটি অক্ষত আছে। ভবনের ভেতরে বহু মূল্যবান শিল্পকর্ম ছিল যেগুলির বেশিরভাগই অক্ষত অবস্থায় উদ্ধার করা হয়। ধ্বংসপ্রাপ্ত গির্জাকে পুনর্নিমাণের জন্য বিত্তবান ফরাসি ব্যক্তি ও ব্যবসা প্রতিষ্ঠানগুলি (লুই ভুইতোঁ, তোতাল, ইত্যাদি) একাধিক কোটি ইউরো অনুদানের প্রতিশ্রুতি দেয় ।

## ছবিতে নোত্র্‌ দাম দ্য পারি

File:Cathédrale Notre-Dame de Paris - 12.jpg|thumb|300px|নোত্র্‌ দাম দ্য প্যারিসের সম্মুখভাগ
File:Incendie Notre Dame de Paris.jpg|thumb|২০১৯ সালে নোত্‌র্‌ দাম গির্জাতে অগ্নিকাণ্ড


## তথ্যসূত্র

## টীকা

## বহিঃসংযোগ
* স্যাটেলাইট থেকে নোত্র্‌ দাম দ্য পারি এর দৃশ্য (গুগল ম্যাপ)

বিষয়শ্রেণী:ধর্মমন্দির
বিষয়শ্রেণী:ফ্রান্সের গোথিক স্থাপত্য
বিষয়শ্রেণী:ফ্রান্সের রোমান ক্যাথলিক ক্যাথিড্রাল
বিষয়শ্রেণী:মেরির নামে নামকৃত স্থাপনা
বিষয়শ্রেণী:ফ্রান্সের রোমান ক্যাথলিক ক্যাথেড্রাল
বিষয়শ্রেণী:১৩৪০-এর দশকে সম্পন্ন গির্জা
সঁত্র্‌ জর্জ পম্পিদু

**সঁত্র্‌ জর্জ পম্পিদু** () প্যারিসে অবস্থিত একটি আকর্ষনীয় ভবন।এর নির্মাণকাল ১৯৭১-১৯৭৭। ফরাসি রাষ্ট্রপতি জর্জ পম্পিদুর নামে এর নামকরণ করা হয়। এখানে একটি পাবলিক লাইব্রেরি এবং একটি চিত্র জাদুঘর আছে। ভবনটির প্রধান আকর্ষণ এর বাইরের নলসমুহ। পানির নলগুলি সবুজ, বিদ্যুতের
নলগুলি হলুদ এবং শীতাতপ নিয়ন্ত্রণের নলগুলি নীল রঙের।

## বহিঃসংযোগ
স্যাটেলাইট থেকে সঁত্র্‌ জর্জ পম্পিদুর দৃশ্য (গুগল ম্যাপ)

বিষয়শ্রেণী:আধুনিক শিল্পকলা জাদুঘর
বিষয়শ্রেণী:১৯৭৭-এ প্রতিষ্ঠিত শিল্পকলা জাদুঘর ও গ্যালারি
শঁজেলিজে

**শঁজেলিজে** (, ফরাসি ভাষায়: Champs-Élysées, আ-ধ্ব-ব:/ʃɑ̃zelize/), আক্ষরিক অর্থে "ইলিসীয় ক্ষেত্র", প্যারিসের একটি প্রশস্ত রাজপথ। এর পূর্ণ নাম "আভন্যু দে শঁজেলিজে" (avenue des Champs-Élysées)। জগৎবিখ্যাত এই সড়কটির ওপর বহু চলচ্চিত্র প্রেক্ষাগৃহ, ক্যাফে ও বিশেষ শৌখিন দ্রব্যের দোকানপাট অবস্থিত। সড়কটির নাম গ্রিক পুরাণে ভাগ্যবানদের আবাসস্থল ইলিসীয় ক্ষেত্রের নামে নামকরণ করা হয়েছে। এটিকে ফরাসি ভাষায় La plus belle avenue du monde (*লা প্লু বেল আভন্যু দু মোঁদ*), অর্থাৎ "পৃথিবীর সবচেয়ে সুন্দর রাস্তা" বলেও ডাকা হয়। পর্যটকদের জন্য শঁজেলিজে প্যারিস নগরীর অন্যতম দর্শনীয় স্থান।

## অবস্থান
এই রাজপথ প্যারিস নগরীর উত্তর-পশ্চিমাংশে অবস্থিত। উত্তরে প্লাস দ্য লা কনকর্ড থেকে পশ্চিমে প্লাস শার্ল দ্য গল পর্যন্ত এর ব্যাপ্তি। এটি দৈর্ঘ্যে ২ কিলোমিটার এবং প্রস্থে ৭০ মিটার।

## কী করে যাবেন

শঁজেলিজে দীর্ঘ একটি পথ, সুতরাং এক প্রান্তে গাড়ি রেখে গেলে অপর প্রান্ত ঘুরে আসতে প্রাণান্ত হতে হবে। সুতরাং বাস বা ভূতল রেলযোগে যাওয়াই সুবিধাজনক।

## সংলগ্ন অন্যান্য দর্শনীয় স্থান
শঁজেলিজে যেখানে শেষ সেখানেই রয়েছে প্যারিসের অন্যতম দর্শনীয় সৌধ আর্ক অফ ট্রায়াম্ফ।

## চিত্রমালা

Champs-Élysées.jpg|শঁজেলিজে
ChampsElyseesXmas.jpg|বড়দিনের সাজে রাতের শঁজেলিজে


## বহিঃসংযোগ
* স্যাটেলাইট থেকে শঁজেলিজে-এর দৃশ্য (গুগল ম্যাপ)

বিষয়শ্রেণী:প্যারিস
বিষয়শ্রেণী:প্যারিসের দর্শনীয় স্থান
বিষয়শ্রেণী:পৌর সার্বজনিক উদ্যান
গ্রঁ পালে

**গ্র্যান্ড প্যালেস দেস চ্যাম্পস-এলিসিস** (; ), সাধারণত **গ্রঁ পালে** নামে পরিচিত, একটি ঐতিহাসিক স্থান, প্রদর্শনী হল এবং যাদুঘর কমপ্লেক্স প্যারিস, ফ্রান্সের ৮ম অ্যারোন্ডিসমেন্টে চ্যাম্পস-এলিসিস-এ অবস্থিত। এর নির্মাণকাজ ১৮৯৭ সালে শুরু হয়েছিল ১৯০০-এ সার্বজনীন এক্সপোজিশনের জন্য প্রস্তুত করার জন্য, পালে দে ল'ইন্দাস্ত্রি (শিল্পের প্রাসাদ) ধ্বংসের পর।  একই সাথে এর সংলগ্ন পেতিত পালে তৈরি হয়েছিল এবং তৃতীয় পন্ট আলেকজান্ডার সেতু নির্মিত হয়েছিল। 

## মন্তব্য

## বহিঃসংযোগ

* Reunion des Musées Nationaux et du Grand Palais des Champs Elysées (Rmn-GP), অফিসিয়াল '''গ্র্যান্ড প্যালাইস''' ওয়েবসাইট 
* গ্র্যান্ড প্যালেস, বর্তমান ফটোগ্রাফ এবং 1900 এর দশকের ফটোগ্রাফ।
* গ্র্যান্ড প্যালেসের ছাদ থেকে তোলা ছবি

বিষয়শ্রেণী:২০২৪ গ্রীষ্মকালীন অলিম্পিক ক্রীড়া অনুষ্ঠানস্থল
বিষয়শ্রেণী:প্যারিসের ভবন ও স্থাপনা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ফরাসি ভাষার লেখা থাকা নিবন্ধ
বিষয়শ্রেণী:১৯০০-এ ফ্রান্সে প্রতিষ্ঠিত
বিষয়শ্রেণী:ফ্রান্সের ২০শ শতাব্দীর স্থাপত্য
বিষয়শ্রেণী:অলিম্পিক তায়কোয়ান্দো ভেন্যু
বিষয়শ্রেণী:অলিম্পিক ফেন্সিং ভেন্যু
বিষয়শ্রেণী:প্যারিসের জাদুঘর
বিষয়শ্রেণী:১৯০০-এ প্রতিষ্ঠিত ইভেন্ট ভেন্যু
লেজাঁভালিদ

thumbnail
**লেজাঁভালিদ** () প্যারিসের একটি যুদ্ধ সম্পর্কিত জাদুঘর এবং স্মৃতিসৌধ। ভবনে একটি হাসপাতাল এবং একটি বিশ্রামাগারও আছে। এখানে ফ্রান্সের কিছু বীরযোদ্ধাদের কবরস্থান আছে। রাজা চতুর্দশ লুই বৃদ্ধ ,আহত সৈন্যদের জন্য বাড়ি এবং হাসপাতাল হিসেবে ব্যবহার করার জন্য ২৪শে নভেম্বর, ১৬৭০ সালে এই প্রকল্প চালু করেন। নির্বাচিত স্থান টি ১৭শ শতকে শহরতলির অংশ ছিল। প্রকল্প শেষ হয়েছিল ১৬৭৬ সালে। সম্রাট নেপোলিয়নের সমাধি এখানে অবস্থিত।

## বহিঃসংযোগ
* স্যাটেলাইট থেকে লেজাঁভালিদ এর দৃশ্য (গুগল ম্যাপ)
* লেজাঁভালিদ যুদ্ধ জাদুঘর এবং স্মৃতিসৌধ 

বিষয়শ্রেণী:প্যারিস
বিষয়শ্রেণী:গম্বুজ
মুজে দর্সে

**মুজে দর্সে** () ফ্রান্সের প্যারিস শহরে অবস্থিত একটি জাদুঘর। এটি সেন নদীর তীরে মুজে দর্সে স্টেশনের কাছে অবস্থিত। এখানে মূলত ১৮৪৮ হতে ১৯১৪ পর্যন্ত সময়কালের ফরাসি শিল্পকর্ম স্থান পেয়েছে। এর মধ্যে রয়েছে চিত্রকর্ম, ভাষ্কর্য, আসবাবপত্র, এবং আলোকচিত্র। ১৯৮৬ সাল পর্যন্ত এগুলির অধিকাংশই গালেরি নাসিওনাল দ্য জো দ্য পোম-এ সংরক্ষিত ছিল।

## টীকা

বিষয়শ্রেণী:প্যারিস
বিষয়শ্রেণী:১৯০০-এ চালু রেলওয়ে স্টেশন
জারদাঁ দু লুক্সমবুর

**জার্‌দাঁ দু লুক্সমবুর** () ফ্রান্সের রাজধানী প্যারিসের অন্যতম বৃহৎ উদ্যান। এই উদ্যানটি প্যারিসের ৬ষ্ঠ ওয়ার্ড বা আরোঁদিসমঁ এলাকাতে অবস্থিত। ১৬১২ সালে ফ্রান্সের রাজা ৪র্থ অঁরি-র বিধবা রাণী মারি দ্য মেদিসি তার নব্যনির্মিত লুক্সমবুর্গ প্রাসাদের সামনে উদ্যানটি নির্মাণ করেন। বর্তমানে উদ্যানটি ফরাসি আইনসভার উচ্চকক্ষ সেনা (Sénat) বা সিনেটের সম্পত্তি। সিনেটের সভাগুলি লুক্সমবুর প্রাসাদে অনুষ্ঠিত হয়। উদ্যানের আয়তন প্রায় ২৩ হেক্টর বা ২২৪,৫০০ বর্গমিটার। এখানে ঘাসাচ্ছাদিত মাঠ, বৃক্ষশোভিত হাঁটার পথ, ফুলের বিছানা, মডেল নৌকা দিয়ে খেলার ব্যবস্থাবিশিষ্ট কৃত্রিম বৃত্তাকার জলাশয় এবং ছবির মত সুন্দর মেদিসি ফোয়ারাটি (১৬২০ সালে নির্মিত) অবস্থিত। এখানে বাচ্চাদের খেলার ব্যবস্থা, পুতুলনাটক, চরকি, সহজলভ্য খাবার, বিনামূল্যে গান পরিবেশনা প্রভৃতি সুবিধাদি আছে। এছাড়া বেশ কিছু মূর্তি এবং খোদাইকৃত ভাস্কর্য আছে।

## চিত্রশালা

Image:Luxemburg-Garden.jpg|লুক্সমবুর উদ্যানের পরিদৃশ্য
চিত্র:Jardin du Luxembourg.JPG|লুক্সমবুর উদ্যানের ঘাসের মাঠ
File:LuxembourgMontparnasse.JPG|thumb|লুক্সমবুর প্রাসাদ ও উদ্যান
File:French Senate seen from Luxembourg Gardens dsc00746.jpg|thumb|লুক্সমবুর প্রাসাদ ও উদ্যান
File:Jardin du Petit Luxembourg.JPG|thumb|পতি লুক্সমবুর বাগান
File:130805 Jardin du Luxembourg.jpg|thumb|লুক্সমবুর উদ্যানে আরামরত মানুষ
File:Jielbeaumadier palais du luxembourg paris 2006.jpg|thumb|জলাশয় ও প্রাসাদ
File:Une allée au jardin du Luxembourg.jpg|thumb|লুক্সমবুর প্রাসাদ থেকে পন্তেওঁ-র দৃশ্য


## তথ্যসূত্র

## বহিঃসংযোগ
* কৃত্রিম উপগ্রহ থেকে তোলা জারদাঁ দু লুক্সমবুরের দৃশ্য (গুগল ম্যাপস)
কোঁসিয়ের্জেরি

thumb|right|300px|সেন নদী থেকে তোলা কোঁসিয়ের্জেরি-র একাংশের ছবি
**কোঁসিয়ের্জেরি** () প্যারিসের একটি প্রাক্তন জেলখানা। এটি নোত্র্‌-দাম ক্যাথিড্রালের কাছে, সেন (Seine) নদীর ওপর অবস্থিত ইল দ্য লা সিতে (Île de la Cité) দ্বীপটির পশ্চিমে অবস্থিত। এটি বিচার কাজের জন্য ব্যবহৃত পালে দ্য জুস্তিস (Palais de Justice) নামক কমপ্লেক্সের অংশবিশেষ।

পূর্বে এটি রাজা চতুর্থ ফিলিপের (১২৮৪-১৩১৪) বাসভবন ছিল। ভবনের নিচতলার বেশিরভাগ অংশজুড়ে পাহারাদারদের থাকার জায়গা
এবং মেন-অ্যাট-আর্মস নামের হল অবস্থিত। হলটি ২০৯ ফুট লম্বা, ৯০ ফুট চওড়া এবং ২৮ ফুট উঁচু।ভবনে কর্মরত ২০০০ কর্মীর খাবারঘর হিসেবে এটি ব্যবহৃত হত।বর্তমানে ভবনের একটি ক্ষুদ্র অংশ জনসাধারণের জন্য উন্মুক্ত।

বিষয়শ্রেণী:প্যারিসের দর্শনীয় স্থান
বিষয়শ্রেণী:ফরাসি বিপ্লব
রবীন্দ্রনাথ ঠাকুর (তথ্যচিত্র)

থাম্ব|রবীন্দ্রনাথ ঠাকুর
***রবীন্দ্রনাথ ঠাকুর*** বিশিষ্ট বাঙালি সাহিত্যিক রবীন্দ্রনাথ ঠাকুরের জীবন ও কর্মের উপর নির্মিত একটি তথ্যচিত্র। ১৯৬১ সালে রবীন্দ্র জন্মশতবার্ষিকী উপলক্ষ্যে বিশিষ্ট চলচ্চিত্রকার সত্যজিৎ রায় এই তথ্যচিত্রটি নির্মাণ করেন। সত্যজিৎই এই ছবিতে ভাষ্যপাঠ করেছিলেন। সত্যজিৎ রায়ের অফিসিয়াল ওয়েবসাইট অনুযায়ীঃ

## বহিঃসংযোগ
* satyajitray.org
* 

বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:ইংরেজি ভাষার ভারতীয় চলচ্চিত্র
বিষয়শ্রেণী:১৯৬১-এর চলচ্চিত্র
বিষয়শ্রেণী:ভারতীয় প্রামাণ্য চলচ্চিত্র
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:১৯৬০-এর দশকের ইংরেজি ভাষার চলচ্চিত্র
সিমতিয়ের দু পের লাশেজ

thumb|300px|right|সিমতিয়ের দু পের লাশেজের একাংশ
**সিমতিয়ের দু পের লাশেজ** ( "পিতা লাশেজের গোরস্থান") ফ্রান্সের অন্যতম বৃহত্তম সমাধিস্থল। এটি প্যারিসে অবস্থিত। ১১৮ একর জুড়ে এর অবস্থান। সম্রাট নেপোলিয়ন ১৮০৪ সালে এটি স্থাপন করেন।

## বহিঃসংযোগ
* স্যাটেলাইট থেকে সিমতিয়ের দু পের লাশেজ এর দৃশ্য  (গুগল ম্যাপ)
* সমাধিস্থলের ছবির একটি ইন্টারনেট-সংগ্রহ

বিষয়শ্রেণী:প্যারিসের দর্শনীয় স্থান
কাঞ্চনজঙ্ঘা (চলচ্চিত্র)

***কাঞ্চনজঙ্ঘা*** সত্যজিৎ রায় পরিচালিত একটি বাংলা চলচ্চিত্র। চলচ্চিত্রটি কাঞ্চনজঙ্ঘা পর্বতটির কাছাকাছি অবস্থিত জনপ্রিয় পর্যটন কেন্দ্র, দার্জিলিঙে স্বপরিবারে ছুটি কাটাতে যাওয়া একটি উচ্চ শ্রেণীর বাঙালি পরিবার সম্পর্কে। এতে শ্রেষ্ঠাংশে অভিনয় করেন ছবি বিশ্বাস, করুণা বন্দ্যোপাধ্যায়, অনিল চট্টোপাধ্যায়, অলকানন্দ রায়, ও অনুভা গুপ্ত। এটি ১৯৬২ সালের ১১ই মে মুক্তি পায়। চলচ্চিত্রটি ২৬তম বাংলা চলচ্চিত্র সাংবাদিক সমিতি পুরস্কারে ২য় শ্রেষ্ঠ ভারতীয় চলচ্চিত্র ও শ্রেষ্ঠ সংলাপ (সত্যজিৎ) বিভাগে পুরস্কার অর্জন করে।

## শ্রেষ্ঠাংশে
* ছবি বিশ্বাস: ইন্দ্রনাথ রায়
* করুণা বন্দ্যোপাধ্যায়: লাবণ্য (বৌ)
* অনিল চট্টোপাধ্যায়: অনিল, (পুত্র)
* অলকানন্দা রায়: মনীষা (অবিবাহিত কন্যা)
* অনুভা গুপ্ত: অনিমা (বড়ো মেয়ে)
* অরুণ মুখার্জি: অশোক (কলকাতার যুবক)
* সুব্রত সেন: শঙ্কর
* শিবানী সিংহ: টুকলু
* বিদ্যা সিংহ: অনিলের প্রেমিকা
* পাহাড়ী সান্যাল: জগদীশ
* এন বিশ্বনাথন: ব্যানার্জি

## পুরস্কার

## তথ্যসূত্র

## বহিঃসংযোগ
* Kanchenjungha @ Satyajit Ray
* 
* কাঞ্চনজঙ্ঘা (SatyajitRay.org)

বিষয়শ্রেণী:১৯৬২-এর চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:দার্জিলিঙের পটভূমিতে চলচ্চিত্র
বিষয়শ্রেণী:দার্জিলিঙে ধারণকৃত চলচ্চিত্র
বিষয়শ্রেণী:পরিবার সম্পর্কে চলচ্চিত্র
অভিযান (১৯৬২-এর চলচ্চিত্র)

***অভিযান*** সত্যজিৎ রায় পরিচালিত ১৯৬২ সালের বাংলা ভাষার ভারতীয় চলচ্চিত্র। তারাশঙ্কর বন্দ্যোপাধ্যায় রচিত একই নামের জনপ্রিয় উপন্যাস অবলম্বনে এর চিত্রনাট্য রচিত হয়েছে। এর আগেও সত্যজিৎ তারাশঙ্করের একটি গল্প থেকে চলচ্চিত্র বানিয়েছিলেন যার নাম ছিল জলসাঘর। তারাশঙ্করের রচনা থেকে করা এই দুটি চলচ্চিত্রতেই মানুষের অহংবোধের বিষয়টি ফুটে উঠেছে। জলসাঘরে বিশ্বম্ভরের জমিদারী অহংবোধ আর অভিযানে নরসিংহের আভিজাত্যের অহংবোধ সুস্পষ্টভাবে রূপায়িত হয়েছে। তবে অহংবোধ ছাপিয়ে দুটি চলচ্চিত্রতেই মানবতা বড় হয়ে উঠেছে। সত্যজিতের শৈল্পিক পরিচালনা দুটিকেই ধ্রুপদী চলচ্চিত্রের মর্যাদায় ভূষিত করেছে। চলচ্চিত্রটি ১০ম জাতীয় চলচ্চিত্র পুরস্কারে দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য মেধার সনদ ও ২৬তম বাংলা চলচ্চিত্র সাংবাদিক সমিতি পুরস্কারে শ্রেষ্ঠ ভারতীয় চলচ্চিত্র-সহ চারটি বিভাগে পুরস্কার অর্জন করে।

## চরিত্রসমূহ
* সৌমিত্র চট্টোপাধ্যায় - নরসিংহ
* ওয়াহিদা রেহমান - গুলাবি
* রুমা গুহঠাকুরতা - নীলী
* জ্ঞানেশ মুখোপাধ্যায় - জোসেফ
* চারুপ্রকাশ ঘোষ - সুখনরাম (চোরাচালানের ব্যবসায়ী)
* রবি ঘোষ - রামা (নরসিংহের সহকারী)
* অরুণ রায় - নস্কর
* শেখর চট্টোপাধ্যায় - রামেশ্বর
* অজিত বন্দ্যোপাধ্যায় - ব্যানার্জি
* রেবা দেবী - জোসেফ ও নীলীর মা
* অবনী মুখোপাধ্যায় - সুখনরামের উকিল

## পুরস্কার

## সংরক্ষণ
অ্যাকাডেমি ফিল্ম আর্কাইভ ২০০১ সালে অভিযান সংরক্ষণ করে।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬২-এর চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ ভারতীয় চলচ্চিত্র বিভাগে বাংলা চলচ্চিত্র সাংবাদিক সমিতি পুরস্কার বিজয়ী
কাপুরুষ

**'কাপুরুষ**' ১৯৬৫ সালে মুক্তি প্রাপ্ত সত্যজিৎ রায় পরিচালিত চলচ্চিত্র। ছবিটির মূল নাম 'কাপুরুষ মহাপুরুষ'। দুটি আলাদা স্বাদের গল্পকে একসাথে নিয়ে চলচ্চিত্রটি নির্মিত। প্রথম গল্পটির নাম কাপুরুষ। যার মূল কাহিনী সাহিত্যিক প্রেমেন্দ্র মিত্রের জনৈক কাপুরুষের কাহিনী গল্প থেকে নেওয়া।

## কুশলীব
* সৌমিত্র চট্টোপাধ্যায় – অমিতাভ রায়
* মাধবী মুখোপাধ্যায় – করুন
* হারাধন বন্দ্যোপাধ্যায় – বিমল গুপ্ত

## তথ্যসূত্র

## বহিঃসংযোগ
* 

বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:১৯৬৫-এর চলচ্চিত্র
চিড়িয়াখানা (চলচ্চিত্র)

**চিড়িয়াখানা** সত্যজিৎ রায় পরিচালিত ১৯৬৭ খ্রিষ্টাব্দের একটি বাংলা চলচ্চিত্র। শরদিন্দু বন্দ্যোপাধ্যায়ের জনপ্রিয় গোয়েন্দা চরিত্র ব্যোমকেশ বক্সী অবলম্বনে এই চলচ্চিত্র নির্মাণ করা হয়েছে। সিনেমায় ব্যোমকেশ বক্সীর চরিত্রে অভিনয় করেছেন মহানায়ক উত্তম কুমার। শরদিন্দু বন্দ্যোপাধ্যায়ের একই নামের উপন্যাস থেকেই এর কাহিনী নেয়া হয়।

## অভিনয়ে
*উত্তম কুমার - ব্যোমকেশ বক্সী চরিত্রে
*শৈলেন মুখোপাধ্যায় - অজিত বন্দ্যোপাধ্যায় চরিত্রে
*কালিপদ চক্রবর্তী - রসিকলাল চরিত্রে
*জহর গাঙ্গুলি - রমেন মল্লিক চরিত্রে
*শুভেন্দু চট্টোপাধ্যায় - বিজয় চরিত্রে
*বঙ্কিম ঘোষ - ব্রজদাস চরিত্রে
*নৃপতি চট্টোপাধ্যায় - মুশকিল মিঞা চরিত্রে
*কণিকা মজুমদার - দময়ন্তী চরিত্রে
*শ্যামল ঘোষাল - ডাঃ ভুজঙ্গধর দাস চরিত্রে

## সঙ্গীত
ছবির সঙ্গীত পরিচালনা করেছেন সত্যজিৎ রায়, গানের কথা লিখেছেন তিনিই।

### তালিকা

## পুরস্কার

## তথ্যসূত্র

## বহিঃসংযোগ
*

বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৬৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
প্রতিদ্বন্দ্বী

***প্রতিদ্বন্দ্বী***  ১৯৭০ সালে মুক্তিপ্রাপ্ত সত্যজিৎ রায় পরিচালিত চলচ্চিত্র। সুনীল গঙ্গোপাধ্যায় রচিত উপন্যাস অবলম্বনে তৈরি এই চলচ্চিত্রে মুখ্য ভূমিকায় অভিনয় করেছেন ধৃতিমান চট্টোপাধ্যায়। এটি সত্যজিৎ রায়ের **[[কলকাতা ত্রয়ী]]** সিরিজের প্রথম চলচ্চিত্র।

## অভিনয়ে
* ধৃতিমান চট্টোপাধ্যায় - সিদ্ধার্থ
* জয়শ্রী রায় - কেয়া
* কৃষ্ণা বসু - সুতপা
* ইন্দিরা দেবী
* কল্যাণ চৌধুরী
* দেবরাজ রায়
* শেফালী

## বহিঃসংযোগ
* 
* প্রতিদ্বন্দী @ SatyajitRay.org
* 

বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:চলচ্চিত্রে কলকাতা
বিষয়শ্রেণী:সুনীল গঙ্গোপাধ্যায়ের উপন্যাস অবলম্বনে চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
মহানগর (চলচ্চিত্র)

***মহানগর*** সত্যজিৎ রায় পরিচালিত একটি চলচ্চিত্র। ১৯৬৩ সালে ছবিটি মুক্তি পায়। *মহানগর* নরেন্দ্রনাথ মিত্রের একটি ছোটোগল্প 'অবতরণিকা' অবলম্বনে রচিত। গল্পের কেন্দ্রীয় চরিত্র এক গৃহবধূ। তিনি তার রক্ষণশীল পরিবারের গণ্ডীর বাইরে বেরিয়ে এসে সেলসপারসনের চাকরি গ্রহণ করেছিলেন। জয়া ভাদুড়ি (পরবর্তীতে অমিতাভ বচ্চনকে বিয়ে করে জয়া বচ্চন নাম ধারণ করেন) প্রথম এই ছবিতে অভিনয়ের মাধ্যমে চলচ্চিত্র জগতে আসেন।

## কাহিনি-সারাংশ
*মহানগর* ছবির পটভূমি ১৯৫০-এর দশকের কলকাতা। রক্ষণশীল মধ্যবিত্ত পরিবারের গৃহবধূ আরতি মজুমদার (মাধবী মুখোপাধ্যায়) যখন দেখেন সংসার নির্বাহে তার স্বামীর আয় যথেষ্ট নয়, তখন তিনি বাড়ির সকলের অমতেই একটি চাকরি গ্রহণ করেন। ধীরে ধীরে আরতি তার নবলব্ধ আর্থিক ও মানসিক স্বাধীনতাটি পুরোদমে উপভোগ করতে শুরু করেন। এদিকে আরতির স্বামী চাকরি হারান। ফলে আরতিই বাড়ির একমাত্র উপার্জনক্ষম ব্যক্তি হয়ে ওঠেন। আরতি এডিথ নামে এক ইংরেজিভাষী অ্যাংলো-ইন্ডিয়ান সহকর্মীর সঙ্গে বন্ধুত্ব করেন। শেষে মিথ্যা সন্দেহের বশে সেই মহিলাটিকে চাকরিচ্যূত করা হলে, আরতি প্রতিবাদে তার একমাত্র অবলম্বন চাকরি থেকে ইস্তফা দেন।

## শ্রেষ্ঠাংশে
* অনিল চট্টোপাধ্যায় - সুব্রত মজুমদার
* মাধবী মুখোপাধ্যায় - আরতি মজুমদার
* জয়া ভাদুড়ি - বাণী (সুব্রতর ছোটোবোন)
* হরেন্দ্রনাথ চট্টোপাধ্যায় - প্রিয়গোপাল মজুমদার (সুব্রতর বাবা)
* শেফালিকা দেবী - সরোজিনী দেবী (সুব্রতর মা)
* প্রসেনজিৎ সরকার - পিন্টু (সুব্রত ও আরতির ছেলে)
* হারাধন বন্দ্যোপাধ্যায় - হিমাংশু মুখোপাধ্যায় (আরতির বস)
* ভিকি রকউড - এডিথ (আরতির সহকর্মী)
* শ্যামল ঘোষাল

## পুরস্কার
১৯৬৪ সালে এই ছবির জন্য সত্যজিৎ রায় চতুর্দশ বার্লিন আন্তর্জাতিক চলচ্চিত্র উৎসবে "সিলভার বিয়ার ফর বেস্ট ডিরেক্টর" পুরস্কার পেয়েছিলেন।

## পাদটীকা

## বহিঃসংযোগ
* Mahanagar (SatyajitRay.org)
* 

বিষয়শ্রেণী:১৯৬৩-এর চলচ্চিত্র
বিষয়শ্রেণী:১৯৬৩-এর নাট্য চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ইংরেজি ভাষার ভারতীয় চলচ্চিত্র
বিষয়শ্রেণী:ভারতীয় নারীবাদী চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:কলকাতায় ধারণকৃত চলচ্চিত্র
বিষয়শ্রেণী:চলচ্চিত্রে কলকাতা
বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
পিকু (চলচ্চিত্র)

***পিকু*** সত্যজিৎ রায় পরিচালিত একটি স্বল্পদৈর্ঘ্য চলচ্চিত্র। এটি সত্যজিৎ রায়েরই লেখা *[[পিকুর ডায়েরী]]* গল্প অবলম্বনে নির্মাণ করা হয়েছে। ১৯৮০ সালে নির্মিত ২৬ মিনিট দৈর্ঘ্যের এই ছবিতে নাম ভূমিকায় অভিনয় করেছেন অর্জুন গুহঠাকুরতা। ছবিতে ছয় বছর বয়সী পিকুর তার মায়ের বিবাহ বর্হিভূত সম্পর্কের আড়ালে তার জীবনের একটি দিন চিত্রায়িত হয়েছে।

## কুশীলব
* অর্জুন গুহঠাকুরতা - পিকু
* অপর্ণা সেন - সীমা, পিকুর মা
* শোভেন লাহিড়ী - রঞ্জন, পিকুর বাবা
* প্রমোদ গাঙ্গুলী - লোকনাথ, পিকুর দাদা
* ভিক্টর বন্দ্যোপাধ্যায় - হিতেশ, সীমার ছেলে বন্ধু

## তথ্যসূত্র

## বহিঃসংযোগ
* 

বিষয়শ্রেণী:১৯৮০-এর স্বল্পদৈর্ঘ্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় স্বল্পদৈর্ঘ্য চলচ্চিত্র
বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার স্বল্পদৈর্ঘ্য চলচ্চিত্র
ঘরে-বাইরে (চলচ্চিত্র)

**ঘরে-বাইরে** বাঙালি চিত্রপরিচালক সত্যজিৎ রায় পরিচালিত একটি চলচ্চিত্র। রবীন্দ্রনাথ ঠাকুর রচিত একই নামের একটি উপন্যাস অবলম্বনে নির্মিত এই ছবিটি মুক্তি পায় ১৯৮৪ সালে। এই ছবিতে অভিনয় করেন সৌমিত্র চট্টোপাধ্যায়, ভিক্টর বন্দ্যোপাধ্যায়, জেনিফার কাপুর ও স্বাতীলেখা সেনগুপ্ত। সত্যজিৎ রায় ১৯৪০-এর দশকে তাঁর প্রথম ছবি *[[পথের পাঁচালী (চলচ্চিত্র)|পথের পাঁচালী]]* নির্মাণেরও আগে এই ছবির চিত্রনাট্য রচনা করেছিলেন। এই ছবির বিষয়বস্তু নারীমুক্তি, যা সত্যজিতের বহু ছবিতে বহু ভাবে উঠে এসেছে। নারীর মুক্তিকামনার তার ভালবাসার পাত্রকে কীভাবে স্পর্শ করে, তা এই ছবিতে বিশেষভাবে পরিস্ফুট। ছবিটি ১৯৮৪ কান চলচ্চিত্র উৎসবে পাম ডি'অর-এর জন্য প্রতিযোগিতামূলক বিভাগে দেখানো হয়।

## অভিনয়ে
* সৌমিত্র চট্টোপাধ্যায় ... সন্দীপ মুখুজ্যে
* ভিক্টর বন্দ্যোপাধ্যায় ... নিখিলেশ চৌধুরী
* স্বাতীলেখা সেনগুপ্ত... বিমলা
* গোপা আইচ ... বিধবা জা
* জেনিফার কাপুর ... মিস গিলবি
* মনোজ মিত্র... হেডমাস্টার
* ইন্দ্রপ্রমিত রায় ... অমূল্য
* বিমলা চট্টোপাধ্যায় ... কুলদা

## পাদটীকা

বিষয়শ্রেণী:১৯৮৪-এর চলচ্চিত্র
বিষয়শ্রেণী:১৯৮৪-এর প্রণয়ধর্মী নাট্য চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:১৯৮০-এর দশকের প্রণয়ধর্মী নাট্য চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:১৯০০-এর দশকের পটভূমিতে চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:জাতীয় চলচ্চিত্র উন্নয়ন কর্পোরেশনের চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
সুকুমার রায় (চলচ্চিত্র)

**সুকুমার রায়** বিশ্ববিশ্রুত ভারতীয় বাঙালি চলচ্চিত্রকার সত্যজিৎ রায় পরিচালিত তার পিতা সুকুমার রায় কে নিয়ে একটি তথ্যচিত্র।

## পুরস্কার

## বহিঃসংযোগ
* 
* Satyajitray.org page

বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:১৯৮৭-এর চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় স্বল্পদৈর্ঘ প্রামাণ্য চলচ্চিত্র
আগন্তুক (১৯৯১-এর চলচ্চিত্র)

***আগন্তুক*** সত্যজিৎ রায় পরিচালিত একটি নাট্য চলচ্চিত্র যা ১৯৯১ সালে মুক্তি পায়। এটি সত্যজিতের শেষ চলচ্চিত্র। তারই লেখা ছোটগল্প *অতিথি* অবলম্বনে এটি তৈরি করেছেন।

## কাহিনী সংক্ষেপ
কলকাতায় বসবাসরত একটি উচ্চ মধ্যবিত্ত পরিবার, বাবা সুধীন্দ্র বোস, মা অনীলা এবং একটি ছোট ছেলে। হঠাৎ একদিন অনীলার কাছে একটি চিঠি আসে, ৩৫ বছর আগে নিরুদ্দেশ হয়ে যাওয়া তার ছোট মামার কাছ থেকে। ৩৫ বছর পর তিনি ফিরে আসছেন, কিছুদিন কলকাতায় তাদের বাড়িতে থাকতে চান। ১৯৫৫ সালে মামা যখন দেশ ছাড়েন তখন অনীলার বয়স মাত্র ২ বছর, তাই এ নিয়ে তার কোন স্মৃতিই নেই। তাছাড়া বর্তমানে এই ছোট মামার রক্তের সম্পর্কের আত্মীয় বলতে একমাত্র সেই। সুতরাং তার পরিচয় নিয়ে নিশ্চিত হওয়ার কোনই উপায় নেই। স্বামী প্রচণ্ড সন্দেহপ্রবণ হয়ে ওঠে যা কিছুটা ভর করে স্ত্রীর উপরও। আর ছোট ছেলেটি শুরু থেকে সম্ভাব্য জাল দাদুর আগমনে রোমাঞ্চ অনুভব করতে থাকে। আগন্তুক মামা মনোমোহন মিত্র কলকাতায় পৌছানোর পরই কাহিনী শুরু হয়।

## চরিত্রসমূহ
* উৎপল দত্ত - মনোমোহন (মামা)
* দীপঙ্কর দে - সুধীন্দ্র বোস (স্বামী)
* মমতা শঙ্কর - অনীলা বোস (স্ত্রী)

## বহিঃসংযোগ
* আগন্তুক, রটেন টম্যাটোস

বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:জাতীয় চলচ্চিত্র উন্নয়ন কর্পোরেশনের চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ভাভা

**ভাভা** পুরো নাম **এদভালদো জিদিও নেতো** (নভেম্বর ১২, ১৯৩৪ - জানুয়ারি ১৯, ২০০২) একজন ব্রাজিলীয় ফুটবলার। তিনি ব্রাজিল, স্পেন ও মেক্সিকোর বিভিন্ন ক্লাবে এবং ব্রাজিলের জাতীয় দলের হয়ে খেলেছেন।

ব্রাজিলের পক্ষে ভাভা ২টি বিশ্বকাপে (১৯৫৮ ও ১৯৬২) অংশ নিয়েছেন, যার দুটিতেই ব্রাজিল চ্যাম্পিয়ন হয়। ভাভা এই দুই বিশ্বকাপে যথাক্রমে ৫টি ও ৪টি গোল করেন। দুটি বিশ্বকাপের ফাইনাল ম্যাচেই তিনি গোল করেন। এই কৃতিত্ব আছে আর কেবল তিনজন ফুটবলারেরঃ পেলে, পল ব্রাইটনার এবং জিনেদিন জিদান।

## বহিঃসংযোগ

বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:১৯৩৪-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার ম্যানেজার
বিষয়শ্রেণী:লা লিগার খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড়
বিষয়শ্রেণী:ভাস্কো দা গামা রেগাতাস ক্লাবের খেলোয়াড়
বিষয়শ্রেণী:ব্রাজিলের অলিম্পিক ফুটবলার
বিষয়শ্রেণী:১৯৫৮ ফিফা বিশ্বকাপের খেলোয়াড়
বিষয়শ্রেণী:১৯৬২ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:লিগা এমএক্সের খেলোয়াড়
বিষয়শ্রেণী:ব্রাজিলীয় ফুটবল ম্যানেজার
বিষয়শ্রেণী:স্পেনে ব্রাজিলীয় প্রবাসী ক্রীড়াবিদ
বিষয়শ্রেণী:ক্লাব আমেরিকার ফুটবলার
ডিডি

**ডিডি** পুরো নাম **ভালদির পেরেরা** (অক্টোবর ৮, ১৯২৮ - মে ১২, ২০০১) একজন ব্রাজিলীয় ফুটবলার। ব্রাজিল জাতীয় দলের মিডফিল্ডার হিসেবে তিনি ৩টি বিশ্বকাপে (১৯৫৪, ১৯৫৮ ও ১৯৬২) অংশ নিয়েছেন, এর শেষ দুটিতে ব্রাজিল চ্যাম্পিয়ন হয়।

## তথ্যসূত্র

বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:১৯২৮-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:নিউমোনিয়ায় মৃত্যু
বিষয়শ্রেণী:১৯৫৪ ফিফা বিশ্বকাপের খেলোয়াড়
বিষয়শ্রেণী:১৯৫৮ ফিফা বিশ্বকাপের খেলোয়াড়
বিষয়শ্রেণী:১৯৬২ ফিফা বিশ্বকাপের খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:স্পেনে ব্রাজিলীয় প্রবাসী ক্রীড়াবিদ
বিষয়শ্রেণী:ব্রাজিলীয় ফুটবল ম্যানেজার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ফ্লুমিনেন্সে ফুটবল ক্লাবের খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:সাও পাওলো ফুটবল ক্লাবের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:বোতাফোগো রেগাতাস ফুটবলের খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় আক্রমণভাগের খেলোয়াড়
মারিও জাগালো

**মারিও জাগালো** (জন্ম আগস্ট ৯, ১৯৩১- ৫ জানুয়ারি ২০২৪) একজন প্রখ্যাত ব্রাজিলীয় ফুটবল খেলোয়াড় ও কোচ।

খেলোয়াড় হিসেবে তিনি ২টি বিশ্বকাপ জিতেছেন (১৯৫৮ ও ১৯৬২), আর কোচ হিসেবে জিতেছেন ১৯৭০ সালে। এছাড়া তিনি ১৯৯৪ সালে বিশ্বকাপ জয়ী ব্রাজিল দলের সহকারী কোচ ছিলেন। ১৯৭৪ সালে চতুর্থ হওয়া এবং ১৯৯৮ সালে দ্বিতীয় হওয়া ব্রাজিল দল দুটিরও কোচ ছিলেন জাগালো।

## বহিঃসংযোগ

বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:১৯৩১-এ জন্ম
বিষয়শ্রেণী:ফিফা বিশ্বকাপ বিজয়ী ম্যানেজার
বিষয়শ্রেণী:কাম্পেওনাতো ব্রাজিলেইরো সেরিয়ে এ-এর ম্যানেজার
বিষয়শ্রেণী:ব্রাজিলীয় ফুটবল ম্যানেজার
বিষয়শ্রেণী:ব্রাজিলীয় রোমান ক্যাথলিক
বিষয়শ্রেণী:ব্রাজিল জাতীয় ফুটবল দলের ম্যানেজার
বিষয়শ্রেণী:১৯৫৮ ফিফা বিশ্বকাপের খেলোয়াড়
বিষয়শ্রেণী:১৯৬২ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:বোতাফোগো রেগাতাস ফুটবলের খেলোয়াড়
বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
তোস্তাঁউ

**তোস্তাঁউ**, পুরো নাম **এদুয়ার্দু গনসালভেজ দি আন্দ্রাদে** (জন্ম জানুয়ারি ২৫, ১৯৪৭) একজন প্রাক্তন ব্রাজিলীয় ফুটবলার। ১৯৭০ সালের বিশ্বকাপে আক্রমণভাগে পেলের সাথে তার চমৎকার জুটি গড়ে উঠে। ওই বিশ্বকাপে ব্রাজিল শিরোপা অর্জন করে। ১৯৭৩ সালে চোখে আঘাত পেয়ে মাত্র ২৬ বছর বয়সে তিনি ফুটবল থেকে অবসর নেন।

বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভাস্কো দা গামা রেগাতাস ক্লাবের খেলোয়াড়
বিষয়শ্রেণী:ব্রাজিলীয় কলাম লেখক
বিষয়শ্রেণী:আমেরিকা ফুটবল ক্লাবের (মিনাস জেরাইস) খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:১৯৬৬ ফিফা বিশ্বকাপের খেলোয়াড়
বিষয়শ্রেণী:১৯৭০ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
ওয়ার্স্ট কেইস পারফরম্যান্স

যে বিশেষ ডাটার জন্য কোন বিশেষ অ্যালগরিদম এর পারফরম্যান্স সবচেয়ে খারাপ হয় সেই ডাটাকে বলা হয় ওয়ার্স্ট কেইস ডাটা আর ওই ডাটার জন্য অ্যালগরিদমটির পারফরম্যান্স হচ্ছে **ওয়ার্স্ট কেইস পারফরম্যান্স**। কম্পিউটার প্রোগ্রামিং এ কোনো অ্যালগরিদমে ওয়ার্স্ট কেইস পারফরম্যান্স নির্ণয় করা খুব গুরুত্বপূর্ণ কারণ এটি দ্বারা অ্যালগোরিদমটি যেকোনো ডাটার জন্য নির্দিষ্ট সময়ের মধ্য কাজ করবে কিনা বোঝা সম্ভব হয়।

## আরো দেখুন
* বড় O লিখনপদ্ধতি

## তথ্যসূত্র

* Thomas H. Cormen, Charles E. Leiserson, Ronald L. Rivest, and Clifford Stein. Introduction to Algorithms, Second Edition. MIT Press and McGraw-Hill, 2001. . Chapter 2.2: Analyzing algorithms, pp.25-27.
* Oded Goldreich. Computational Complexity: A Conceptual Perspective. Cambridge University Press, 2008. , p.32.

বিষয়শ্রেণী:কম্পিউটার
গারসন

**গারসন**, পুরো নাম **গারসন ডি অলিভিয়েরা নুনেস**, (জন্ম জানুয়ারি ১১, ১৯৪১) একজন প্রাক্তন ব্রাজিলীয় ফুটবলার। ক্লাব ফুটবলে তিনি ফ্লেমিঙ্গো, বোতাফোগো, সাও পাওলো এবং ফ্লুমিনেন্সের হয়ে খেলেছেন। ব্রাজিলের হয়ে তিনি ১৯৬৬ ও ১৯৭০ সালের বিশ্বকাপে অংশ নেন।

বিষয়শ্রেণী:১৯৪১-এ জন্ম
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:ব্রাজিলের অলিম্পিক ফুটবলার
বিষয়শ্রেণী:১৯৬৬ ফিফা বিশ্বকাপের খেলোয়াড়
বিষয়শ্রেণী:১৯৭০ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ফ্লুমিনেন্সে ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:সাও পাওলো ফুটবল ক্লাবের খেলোয়াড়
বিষয়শ্রেণী:বোতাফোগো রেগাতাস ফুটবলের খেলোয়াড়
বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
বিষয়শ্রেণী:প্যান আমেরিকান গেমসে ব্রাজিলের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
কৈলাস চৌধুরীর পাথর

**কৈলাস চৌধুরীর পাথর** সত্যজিৎ রায় রচিত গোয়েন্দা কাহিনি ফেলুদা সিরিজের একটি বই। এটি ১৯৬৭ সালে প্রকাশিত হয়।

## কাহিনি সংক্ষেপ
এতে ফেলুদা একটি মুল্যবান পাথর এর জন্য হুমকির পিছনের রহস্য উদ্ঘাটন করে। এতে একসময় জানতে পারে যে তার মক্কেলের একটি যমজ ভাই আছে। এর পর নানান বিপদের মধ্যদিয়ে তার সামনে আসল সত্য বেড়িয়ে আসে।

## আরও দেখুন

## তথ্যসূত্র

বিষয়শ্রেণী:ফেলুদা ধারাবাহিক
বিষয়শ্রেণী:গোয়েন্দা কাহিনি
কৈলাসে কেলেংকারী

**কৈলাসে কেলেংকারী**, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।

## কাহিনী সংক্ষেপ
গোয়েন্দা ফেলুদা, তার ভাইপো তোপসে এবং লেখক জটায়ুর সাহায্যে ভারত জুড়ে প্রাচীন ভাস্কর্যের চোরাচালান এবং অবৈধ ব্যবসার তদন্ত করে। একটি যক্ষীর মস্তক যাকে কেন্দ্র করে খুন হন একজন। তদন্তে নামেন ফেলুদা ছাড়াও আরেকজন গোয়েন্দা।

## চলচ্চিত্রে রূপায়ণ
২০০৭ সালে এই গল্পের উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, বিপ্লব চট্টোপাধ্যায়, পরমব্রত চট্টোপাধ্যায়, বিভূ ভট্টাচার্য।

## আরোও দেখুন
* ফেলুদার গোয়েন্দাগিরি
* এবার কাণ্ড কেদারনাথে
* গোলাপী মুক্তা রহস্য

## বহিঃসংযোগ
* 

## তথ্যসূত্র

বিষয়শ্রেণী:সত্যজিৎ রায়ের রচনাবলী
বিষয়শ্রেণী:ফেলুদা ধারাবাহিক
বিষয়শ্রেণী:চলচ্চিত্রে গৃহীত ভারতীয় উপন্যাস
রয়েল বেঙ্গল রহস্য (দ্ব্যর্থতা নিরসন)

**রয়েল বেঙ্গল রহস্য** বলতে নিচের বিষয়সমূহ নির্দেশ করতে পারে।
* রয়েল বেঙ্গল রহস্য (উপন্যাস)
* রয়েল বেঙ্গল রহস্য (চলচ্চিত্র)
ঘুরঘুটিয়ার ঘটনা

**ঘুরঘুটিয়ার ঘটনা** সত্যজিৎ রায় রচিত ১৯৭৫ সালে প্রকাশিত গোয়েন্দা কাহিনী ফেলুদা ধারাবাহিকের একটি বই। এটি অষ্টম ফেলুদা কাহিনী এবং দ্বিতীয় ১২টি গল্প সংগ্রহের "আরো এক ডজন"-এর অংশ। এই গল্পে লালমোহন গাঙ্গুলী (জটায়ু) চরিত্রটি অনুপস্থিত।

## কাহিনীসংক্ষেপ
নদীয়ার পলাশীর নিকট ঘুরঘুটিয়া গ্রামের একজন বৃদ্ধ ফেলুদাকে চিঠি লিখে তার বাড়িতে আসতে বলেন। তিনি ফেলুদাকে ৪টি বই উপহার দেন। তিনি ফেলুদাকে একটি হেঁয়ালির সমাধান করতে বলেন এবং তার পরিবর্তে ফরাসী সাহিত্যিক এমিল গ্যাবোরিওর লেখা দুর্লভ ৪টি বই দেওয়ার কথা বলেন। হেঁয়ালিটি লুকিয়ে ছিল পোষা টিয়াপাখির কথার মধ্যে। যে একটি মুখস্থ বাক্য উচ্চারন করে যা আসলে কোনো সিন্দুক খোলার গোপন সংকেত। আপাত সাদামাটা ঘটনা পরে খুনের রহস্যে মোড় নেয়।

## তথ্যসূত্র

## বহিঃসংযোগ
*

বিষয়শ্রেণী:ফেলুদা ধারাবাহিক
বিষয়শ্রেণী:১৯৭৫-এর বই
জয়বাবা ফেলুনাথ

***জয়বাবা ফেলুনাথ*** সত্যজিৎ রায় রচিত ফেলুদা সিরিজের একটি গোয়েন্দা উপন্যাস। সোনার কেল্লার মত এই উপন্যাসেরও চলচ্চিত্র রূপ দেওয়া হয়। এই উপন্যাসটি ১৯৭৫ সালে (১৩৮২ বঙ্গাব্দ) শারদীয়া দেশ পত্রিকায় প্রথম প্রকাশিত হয়। আনন্দ পাবলিশার্স প্রাইভেট লিমিটেড ১৯৭৬ সালে সেপ্টেম্বর মাসে গ্রন্থাগারে প্রকাশ করে। বইটির প্রচ্ছদ ও অলংকরণ করেন সত্যজিৎ রায়।

## কাহিনী
ফেলুদা মাসতুতো ভাই তোপ্‌সে এবং বন্ধু লালমোহনবাবুর (জটায়ু) সঙ্গে ছুটি কাটাতে বেনারসে এসেছেন। বিখ্যাত মছলিবাবাকে দেখার জন্য ওনারা বেনারসের দ্বারভাঙ্গা ঘাটে যান। সেখানে উমানাথ ঘোষাল মহাশয়ের সঙ্গে আলাপ হয়। উমানাথবাবু ফেলুদাকে জানান যে একটা দুষ্প্রাপ্য এবং দামী গণেশ মূর্তি ওনার বাবার সিন্দুক থেকে চুরি গেছে। উমানাথ ঘোষালের বাবা অম্বিকা ঘোষাল ফেলুদাকে গণেশ মূর্তি উদ্ধার করবার দায়িত্ব দেন। উমানাথবাবুর পরিবারের লোকজনদের জেরা করবার সময় ফেলুদার সঙ্গে উমানাথবাবুর আট বছরের ছেলে রুকু এবং উমানাথ ঘোষালের পরিবারে আশ্রিত বিকাশের আলাপ হয়। মগনলাল মেঘরাজ  ফেলুদার প্র**ধান দুশমন, এই কেসে তার প্রথম দেখা পাওয়া যায়,সে ছিল উমানাথের দোস্ত। যাতে ফেলুদা কেস তদন্ত না করতে পারে আর গণপতি মূর্তি পাওয়ার জন্য ফেলুদার ক্ষতি করার চেষ্টা করে।মূলত মছলি বাবা তার লোক।**

তদন্তের সময় ফেলুদাকে মগনলালের মোকাবিলা করতে হয়।

বিষয়শ্রেণী:ফেলুদা ধারাবাহিক
বিষয়শ্রেণী:আনন্দ পাবলিশার্স প্রাইভেট লিমিটেডের বই
বোম্বাইয়ের বোম্বেটে (উপন্যাস)

সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এই গল্প থেকে চলচ্চিত্র তৈরি করেন সত্যজিৎ রায়ের পুত্র সন্দীপ রায়। ফেলুদা সংক্রান্ত দুইটি চলচ্চিত্র সত্যজিৎ রায় নিজে পরিচালনা করেছিলেন। তৃতীয় চলচ্চিত্র বোম্বাইয়ের বোম্বেটের পরিচালনায় ছিলেন সন্দীপ রায়। ডিসেম্বার ২০০৩ এ ছবিটি ভারতে মুক্তি পায়।

বিষয়শ্রেণী:ফেলুদা ধারাবাহিক
বাদশাহী আংটি (উপন্যাস)

**বাদশাহী আংটি** সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। ১৯৬৯ সালে এটি প্রকাশিত হয়েছিল। উপন্যাসটির উপর চলচ্চিত্র নির্মিত হয়েছে।

## কাহিনী
তোপসে ও তার বাবার সাথে ফেলুদা লখনউয়ের বড়া ইমামবাড়ার নিকট বসবাসরত তাদের অ্যাডভোকেট আত্মীয়ের বাসায় বেড়াতে যায়। সেখানে তারা ডা. শ্রীবাস্তবের সাথে দেখা করেন, যার বাড়িতে সম্প্রতি ডাকাতির চেষ্টা করা হয়েছিল। তার বন্ধু পেয়ারেলাল কর্তৃক প্রদত্ত একটি অমূল্য আংটি চুরির উদ্দেশ্যেই চেষ্টাটি করা হয় বলে সকলে ধারণা করে। আংটিটি মুঘল সম্রাট আওরঙ্গজেবের। আবারও ডাকাতির ভয়ে তিনি এটাকে তার বন্ধুর বাসাতে রেখে যান। কিন্তু দুর্ভাগ্যজনকভাবে এখানে থেকেও আংটিটি চুরি যায়। এরমধ্যেই ফেলুদা ডাক্তারের প্রতিবেশী বনবিহারীবাবুর সাথে দেখা করেন, যিনি নিজের বাড়িতে একটি ব্যক্তিগত চিড়িয়াখানা নির্মাণ করে সেখানে কুমির, আফ্রিকান বাঘ, হায়েনা, র‍্যাটলস্নেক, কাঁকড়াবিছে ও ব্ল্যাক উইডো মাকড়সা পোষেন। ফেলুদা পেয়ারেলালের ছেলে মহাবীরের সাথেও দেখা করেন। মহাবীর একজন চলচ্চিত্র পরিচালক এবং অনেকে মনে করেন তার বাবার মৃত্যুর পিছনে তারও হাত থাকতে পারে। এরমধ্যে তারা লক্ষ্ণণ ঝুলা মন্দির, হরিদ্বার যান।

এরমধ্যেই প্রকাশিত হয়ে যায় যে আংটিটি আসলে নিরাপত্তার কথা চিন্তা করে ফেলুদাই নিজের কাছে রেখেছেন। এক যাত্রাপথে ফেলুদা ও তোপসে বনবিহারীবাবুর গাড়িতে করে যায়, এবং তখনই জানা যায় যে বনবিহারী বাবুই এর পিছনের মূল হোতা। সে ফেলুদা ও তোপসেকে আটকে ফেলে। কিন্তু ফেলুদা তার বুদ্ধিমত্তা দিয়ে মরিচের গুঁড়া অস্ত্র হিসেবে ব্যবহার করে বনবিহারীবাবু ও তার সহকারী গণেশ গুপ্তে আটক করে।

তোপসের কমবয়সকালীন সময়ে *বাদশাহী আংটি*র মত আর কোনও রোমাঞ্চকর উপন্যাস নেই।

## আরও দেখুন
* ফেলুদা
*বাদশাহী আংটি (চলচ্চিত্র)
*feluda.wikia.com/Badshahi Angti

## তথ্যসূত্র

বিষয়শ্রেণী:১৯৬৯-এর বই
বিষয়শ্রেণী:ফেলুদা ধারাবাহিক
বিষয়শ্রেণী:গোয়েন্দা কাহিনী
বিষয়শ্রেণী:১৯৬৯-এর উপন্যাস
বিষয়শ্রেণী:চলচ্চিত্রে গৃহীত ভারতীয় উপন্যাস
ছিন্নমস্তার অভিশাপ

থাম্ব|ছিন্নমস্তার অভিশাপ – ফেলুদা ফেরত
**ছিন্নমস্তার অভিশাপ** সত্যজিৎ রায় রচিত ফেলুদা সিরিজের একটি উপন্যাস। ১৯৭৭ সালের প্রেক্ষাপটে এটি রচিত হয়।

## কাহিনি
১৯৭৭ সালের পটভূমিতে রচিত এ কাহিনী। ফেলুদা, তপেশ আর জটায়ু হাজারিবাগে ছুটি কাটাতে যায়, পথে একজন ব্যক্তিকে লিফট দেন তারা। ব্যক্তির পিতা শব্দ-জব্দ প্রিয় মানুষ মহেশ চৌধুরী। তিনি তার কৈলাস নামক বিরাট অট্টালিকায় পরে একদিন আমন্ত্রণ জানান এই তিনজনকে। মহেশবাবু এই তিনজনকে তার জন্মদিন উপলক্ষে এক বনভোজনে রাজরাপ্পার কাছে ছিন্নমস্তার মন্দিরে যাওয়ার জন্য বলেন। সেখানে গিয়ে তিনি ফেলুদাকে বলেন যে মহশেবাবু তার দ্বিতীয় সন্তান বীরেনকে খুব মিস করেন, যে কীনা ১৯ বছর বয়সে প্রথাবিরোধী জীবনযাপনের জন্য ঘর ছেড়েছিল এবং ১০ বছর আগে বাবাকে শেষ চিঠি লেখার পর থেকে কোনো যোগাযোগ নেই। ঘটনাচক্রে মহেশ পাহাড়ের ওপর হৃদরোগে আক্রান্ত হন এবং ভীষণভাবে জখম হন। এর মধ্যে জানা যায়,হাজারিবাগে আসা গ্রেট ম্যাজেস্টিক সার্কাস থেকে সুলতান নামের এক বাঘ পালিয়েছে। সার্কাসে গিয়ে কারান্ডিকার নামের মূল রিংমাস্টারের সাথে পরিচয় হয় তাদের। এদিকে মহেশবাবু মৃত্যুশয্যায় শেষবারের মত ফেলুদার সাথে কথা বলতে চাইলে সাংকেতিক ভাষায় তিনি কিছু বলেন। ফেলুদা তার ডায়েরি আর বীরেনের দেয়া চিঠিগুলো নিয়ে পড়তে থাকে। ফেলুদা আবিষ্কার করে যে পারিবারিক রহস্য লুকিয়ে আছে। ঐদিন রাতে ফেলুদার বাড়িতে আক্রমণ ঘটে। এর পরদিন বাঘ ধরার জন্য সবাই অভিযান চালায়, ঐদিনই রহস্যের যবনিকাপাত ঘটে।

## পর্দায়
২০২০ সালের ২৫ ডিসেম্বর সৃজিত মুখোপাধ্যায়ের পরিচালনায় *[[ফেলুদা ফেরত]]* ওয়েব ধারাবাহিকের প্রথম মৌসুম হিসেবে এটি মুক্তি লাভ করে। কাহিনিটিকে মোট ৬টি পর্বে দেখানো হয়।

## তথ্যসূত্র

বিষয়শ্রেণী:ফেলুদা ধারাবাহিক
বিষয়শ্রেণী:সত্যজিৎ রায়ের রচনাবলী
বিষয়শ্রেণী:১৯৮১-এর বই
বিষয়শ্রেণী:হাজারিবাগ জেলা
বিষয়শ্রেণী:১৯৮১-এর ভারতীয় উপন্যাস
বিষয়শ্রেণী:ভারতের পটভূমিতে উপন্যাস
বিষয়শ্রেণী:ঝাড়খণ্ডের সংস্কৃতি
লন্ডনে ফেলুদা

**লন্ডনে ফেলুদা**, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।

## কাহিনী সংক্ষেপ
দুই বন্ধু, একটি দুর্ঘটনা, একটি মৃত্যু, একজন মানুষের স্মৃতি হারানো আর ফেরার মাঝে কেটে যাওয়া চল্লিশেরও বেশি বছর, আর একটি তদন্ত – ফেলুদার আরেকটি প্রত্যাবর্তন, আর এবার শার্লক হোম্‌স এর শহরে।

## আরোও দেখুন

## তথ্যসূত্র

বিষয়শ্রেণী:ফেলুদা ধারাবাহিক